ਸ਼ੋਭਾ ਫਡ਼ਨਵੀਸ
ਸ਼ੋਭਾ ਫਡ਼ਨਵੀਸ ਭਾਰਤੀ ਜਨਤਾ ਪਾਰਟੀ ਦੀ ਇੱਕ ਮਹਾਰਾਸ਼ਟਰ ਦੀ ਸਿਆਸਤਦਾਨ ਹੈ। ਉਹ ਮਹਾਰਾਸ਼ਟਰ ਵਿਧਾਨ ਪਰਿਸ਼ਦ ਦੀ ਮੈਂਬਰ ਅਤੇ ਮਹਾਰਾਸ਼ਟਰ ਸਰਕਾਰ ਵਿੱਚ ਸਾਬਕਾ ਮੰਤਰੀ ਹੈ। ਉਹ ਮੂਲ, ਚੰਦਰਪੁਰ ਜ਼ਿਲ੍ਹੇ ਦੀ ਰਹਿਣ ਵਾਲੀ ਹੈ। ਉਸ ਨੇ 1990 ਤੋਂ 2004 ਤੱਕ ਸਾਉਲੀ ਵਿਧਾਨ ਸਭਾ ਹਲਕੇ ਦੀ ਨੁਮਾਇੰਦਗੀ ਕੀਤੀ ਜਦੋਂ ਤੱਕ ਕਿ 2008 ਵਿੱਚ ਇਸ ਹਲਕੇ ਨੂੰ ਖ਼ਤਮ ਨਹੀਂ ਕਰ ਦਿੱਤਾ ਗਿਆ ਸੀ।ਉਹ ਮਹਾਰਾਸ਼ਟਰ ਦੇ ਦੋ ਵਾਰ ਦੇ ਸਾਬਕਾ ਮੁੱਖ ਮੰਤਰੀ ਦੇਵੇਂਦਰ ਫਡ਼ਨਵੀਸ ਦੀ ਚਾਚੀ ਹੈ। ਉਸ ਨੇ ਆਪਣੇ ਰਾਜਨੀਤਕ ਜੀਵਨ ਦੌਰਾਨ ਕਈ ਕਿਤਾਬਾਂ ਲਿਖੀਆਂ ਹਨ ਜਿਸ ਵਿੱਚ ਕਿ ਪ੍ਰਤਯਾਂਚਾ (ਜੀਵਨੀ) ਤੇ ਢੰਡੋਲਾ ਸ਼ਤੀਚਾ (ਕਿਸਾਨਾਂ ਉੱਤੇ) ਸ਼ਾਮਲ ਹਨ।